**Kazalište Smješko u našoj školi**

Učenici 2. razreda matične i područne škole uživali su u kazališnoj predstavi „Pavao i njegov glavao“ koja je gostovala u našoj školi. Glumac Hrvoje Zalar utjelovio je lik dječaka Pavla koji putuje po svijetu s gitarom i kovčegom u kojem čuva svoju najvrjedniju imovinu – nekoliko igračaka i pregršt pjesama. Na svom putovanju svijetom Pavao otkriva svoje tajne, osjećaje i misli kazujući pjesme poznatih pjesnika hrvatske dječje književnosti. Djeca su se razveselila duhovitoj scenskoj interpretaciji pjesama Grigora Viteza, Ratka Zvrka, Dragutina Tadijanovića, Gustava Krkleca, Paje Kanižaja te zajedno s glumcem recitirala stihove o Grgi Čvarku, Antunu Tunu i mnoge druge.

Knjižničarka Nikolina Sabolić